Ce spun experții în aviație despre cauza accidentului aviatic din Coreea de Sud
Experții în aviație sugerează că tentativa de aterizare de urgență a avionului Boeing 737-800 al Jeju Air ar fi avut loc după ce aeronava a fost lovită de o pasăre. Avionul pare să fi pierdut puterea la cel puțin un motor și a suferit o defecțiune hidraulică în urma unei ciocniri cu o pasăre, potrivit primelor reacții ale unor piloți de linie, scrie The Times. Accidentul de duminică este considerat cea mai mare catastrofă aviatică din Coreea de Sud: 179 de oameni, din cei 181 de la bord, au murit în urma dezastrului.